Det har været en blodig dag på de nordjyske veje. Kort efter klokken 15 søndag eftermiddag vil en bilist svinge til venstre i krydset ved Pilevej og Nordre Ringvej i Aalestrup, men da en motorcyklist kommer kørende mod ham i høj fart, støder de sammen. Motorcyklisten er netop nu på operationsbordet på Aalborg Sygehus, hvor han er i livsfare efter et stort blodtab. Hans ene ben er så medtaget, at han risikerer at miste det. En times tid senere vil en bilist overhale en venstresvingende bil ved Lagunen i Hals. De to biler stødte sammen, og den ene bilist blev bragt til Hjørring Sygehus med politieskorte. Den anden bilist blev ligeledes bragt til sygehuset. Deres tilstand er endnu ukendt. Natten til søndag blev en 47-årig mand kørt ned, da han var stået ud af sin bil for at jage et rådyr væk fra vejen. Manden blev opereret tidligt søndag morgen, men han er stadig i livsfare.

Opsummering:
En motorcyklist risikerer at få sat sit ene ben af efter en voldsom ulykke ved Aalestrup. Ved Lagunen i Hals blev en mand bragt til Hjørring Sygehus med politieskorte efter et sammenstød med en anden bilist.